mk mk en mk mk ru mk mk tt mk hbs_cyr tt mk ru mk ru ru mk ru mn ru mk hbs_cyr ru mk en mk mk mk mk mk mk mk en mk mk mk mk en mk en en mk en mk mk en mk mk mk mk en en en bg mk en mk en mk mk bg mk hbs_cyr mk mk mk hbs_cyr mk mk hbs_cyr ru mk hbs_cyr mk mk hbs_cyr mk mk en ceb en en en en
Кичевчанец во Тбилиси: Како ја доживеав Грузиската престолнина - Кичево
За првпат ќе се порибува Осломејското Езеро
Анализа: Зошто не смее да има никаква депонија во Церско и Суво поле и во атарите на околните села?
Протести против диви депонии во Кичевско
Силно невреме со град го погоди Кичево
За место во градинка во Кичево се чека по 2 години
Само едно место на светот се вика дом!
Кичевчанец во Тбилиси: Како ја доживеав Грузиската престолнина
мај 15, 2018мај 15, 2018 Кичево Грузија, Посета на Грузија, Тбилиси, Христијан Петрески
Пишува: Др. Христијан Петрески
Првиот впечаток кога се симнавме од авионот на аеродромот Шота Руставели во Тбилиси, беше дека ќе имаме привилегија да се запознаеме со нешто ново и досега непознато за нас. Не пречекаа двајца наши колеги и заедно започна нашето патешествие. Возејќи не по широките булевари на пат за Тбилиси, почнавме неврзан разговор за тоа како се условите за живеење во Грузија. Искрено ни одговорија дека денес далеку се живее подобро отколку пред неколку години и дека во државата е влезен многу странски капитал. Сепак не заборавија да истакнат дека јазот меѓу богатите и сиромашните луѓе е огромен.  Една од првите работи што ги забележав во Грузија беше огромното присуство на полицијата која ја имаше на скоро секој чекор. Подоцна колегите ни објаснија дека, наводно, нивната држава била многу безбедна и сигурна, цитирам: „може да ја оставиш колата отворена сосе клучевите на неа и никој да не ја чепка“.
Вечерта неможевме да видиме многу од убавините на Тбилиси но затоа следниот ден откако доручкувавме во хотелот не пречекаа насмеаните лица на Ваза и Давит, колеги кои специјализираат на Националниот институт за Ендокринологија во Тбилиси. Неможам, а да не истакнам дека на почетокот на патувањето кое беше на покана на EASD – European Association for the Study of Diabetes и каде ние имавме активно учество со презентација на case report, постоеше доза на скептицизам за тоа на што ќе наидеме во Грузија, но сето тоа беше непотребно. Едноставно, луѓето што ги запознавме таму беа најгостопримливите и најљубезните кои сме ги запознале досега и не пленија со нивната добродушност, искреност, култура и спонтаност… луѓе со традиција и голема верба во религијата – скоро на секој чекор имаше прекрасни цркви, но исто така наидовме на џамија и синагога.
Градот има многу цркви, но и понекоја џамија и синагога
Одејќи по улиците на Тбилиси наидовме на зградата на парламентот кој денес го дислоцирале во друг град, се со цел да се избегне сообраќајниот метеж (кој мисли дека Скопје е хаос нека појде во Тбилиси ) но сето тоа функционира едноставно, би рекол организиран хаос. Секој возач влегува во лентата на друг и никој не се буни, не свири ниту се кара и сето тоа е како некој претходно договорен систем.
Разни кадри од Тбилиси
Одејќи кон центарот наидовме на Плоштадот на слободата каде во минатото била статуата на еден од најпознатите Грузијци – Сталин, кој и денес има свој музеј во неговиот роден град Гори. Следно нешто што го видовме беше прекрасниот Мост на мирот, потоа со жичарницата се искачивме на врвот на ридот од каде ни се откри прекрасен поглед на целиот град. Следно нешто што го видовме беше стариот дел на градот кој заедно со своите бањи криеше еден куп легенди кои нашите домаќини несебично ни ги раскажуваа.
Мостот на мирот и Плоштадот на слободата во Тбилиси
Центарот на Тбилиси и импозантната црква Света Тројца
Како и да е, Грузија имала бурна историја и непрестајно била во конфликти со нејзините соседи… последен беше конфликтот со Русија за Абхазија кој неславно заврши за нив, нешто за кое нашите домаќини нерадо разговараа после напорниот ден.
Нашите колеги не одведоа во еден од многуте национални ресторани. На ред дојде запознавањето со националната кујна на Грузија. На почетокот ни донесоа кхачапури некој вид на пита со сирење што беше убаво и вкусно, но потоа следуваше вистинско изненадување… кхинкали некој вид на тестенина полнета со месо (кое по избор можеше да биде свинско или телешко) уште кога го видовме изгледот се нешто ни нагоаварше дека не чека нешто чудно. Нашите колеги ни објаснија како е начинот на јадење на кхинкали и пробавме. Мислам дека тоа беше еднаш и доволно засекогаш.
Месото беше зачинето со некој нивни зачин кој едноставно не беше за нас. Се обидовме од куртоазија да пробаме но тоа беше неуспех. Следно на менито беше месо на скара комбинирано со некој вид на компири кое позитивно не изненади. Сето тоа зачинето со една добра чаша на вино. Морам да истакнам дека Грузија има долга традиција на правење на вино. Мене лично ми остави впечаток Киндзмараули.
На крајот следуваше десертот во вид на Цхурцхкхела кое исто така пријатно не’ изненади.
Интересна беше и посетата на старата престолнина на Грузија, Мтскхета која беше на некои 40 километри од Тбилиси.
Старата грузиска престолнина Мтскхета
Преостанатите денови бевме активно вклучени во организацијата на состанокот, па така немавме многу време за шетање, освен на 3 гала вечери кои беа организирани на следниве места: Етно Тсисквили, Фуникулар, Rooms Hotels Tbilisi.
← Пет важни работи што треба да ги знаете пред да се воведат новите банкноти од 10 и 50 денари
Зошчо му се скара? →
За првпат ќе се порибува Осломејското Езеро
август 31, 2018 Кичево Коментарите се исклучени на За првпат ќе се порибува Осломејското Езеро
Вештачкото езеро што пред десетина години се формира во една од депресиите на поранешниот рудник за јаглен Осломеј, со површина
Анализа: Зошто не смее да има никаква депонија во Церско и Суво поле и во атарите на околните села?
август 31, 2018 Кичево Коментарите се исклучени на Анализа: Зошто не смее да има никаква депонија во Церско и Суво поле и во атарите на околните села?
Протести против диви депонии во Кичевско
август 27, 2018 Кичево Коментарите се исклучени на Протести против диви депонии во Кичевско
Силно невреме со град го погоди Кичево
јули 23, 2018 Кичево Коментарите се исклучени на Силно невреме со град го погоди Кичево
За место во градинка во Кичево се чека по 2 години
јуни 27, 2018 Кичево Коментарите се исклучени на За место во градинка во Кичево се чека по 2 години
Sep 29 - Thu
Copyright © 2022 Кичево. All rights reserved.
Theme: ColorMag by ThemeGrill. Powered by WordPress.